CELEX: 62015CN0345
Language: sk
Date: 2015-07-07 00:00:00
Title: Vec C-345/15 P: Odvolanie podané 7. júla 2015: Chelyabinsk electrometallurgical integrated plant OAO (CHEMK) a Kuzneckie ferrosplavy OAO (KF) proti rozsudku Všeobecného súdu (druhá komora) z 28. apríla 2015 vo veci T-169/12, Chelyabinsk electrometallurgical integrated plant OAO (CHEMK) a Kuzneckie ferrosplavy OAO (KF)/Rada Európskej únie

21.9.2015   
            
            
               SK
            
            
               Úradný vestník Európskej únie
            
            
               C 311/33
            
         Odvolanie podané 7. júla 2015: Chelyabinsk electrometallurgical integrated plant OAO (CHEMK) a Kuzneckie ferrosplavy OAO (KF) proti rozsudku Všeobecného súdu (druhá komora) z 28. apríla 2015 vo veci T-169/12, Chelyabinsk electrometallurgical integrated plant OAO (CHEMK) a Kuzneckie ferrosplavy OAO (KF)/Rada Európskej únie
   (Vec C-345/15 P)
   (2015/C 311/38)
   Jazyk konania: angličtina
   
      Účastníci konania
   
   
      Odvolateľky: Chelyabinsk electrometallurgical integrated plant OAO (CHEMK), Kuzneckie ferrosplavy OAO (KF) (v zastúpení: B. Evtimmov, lawyer, D. O’Keeffe, solicitor)
   
      Ďalší účastníci konania: Rada Európskej únie, Európska komisia, Euroalliages
   
      Návrhy odvolateliek
   
   Odvolateľky navrhujú, aby Súdny dvor:
   
               —
            
            
               zrušil rozsudok Všeobecného súdu,
            
         
               —
            
            
               vydal konečný rozsudok vo veci, pokiaľ to štádium konania umožňuje,
            
         
               —
            
            
               subsidiárne, vrátil vec Všeobecnému súdu na nové rozhodnutie,
            
         
               —
            
            
               zaviazal Radu Európskej únie na náhradu trov konania,
            
         
               —
            
            
               uložil vedľajším účastníkom konania, aby znášali vlastné trovy konania.
            
         
      Odvolacie dôvody a hlavné tvrdenia
   
   Odvolateľky tvrdia, že Všeobecný súd v rámci svojho posúdenia ich žalobných dôvodov vo svojom rozsudku porušil právo EÚ takto:
   
               —
            
            
               vo svojom prvom odvolacom dôvode odvolateľky tvrdia, že Všeobecný súd nesprávne vyložil článok 11 ods. 3 nariadenia Rady (ES) č. 1225/2009 (1) (ďalej len „základné antidumpingové nariadenie“) a dopustil sa nesprávneho právneho posúdenia, keď odmietol žalobný dôvod v konaní na prvom stupni, podľa ktorého článok 11 ods. 9 základného antidumpingového nariadenia a v ňom uvedený odkaz na článok 2 základného antidumpingového nariadenia v prípade všetkých predbežných preskúmaní dumpingu vyžaduje, aby inštitúcie vypočítali dumpingové rozpätie, čím Všeobecný súd tiež porušil právne zásady riadnej správy vecí verejných, transparentnosti a právnej istoty,
            
         
               —
            
            
               v ich druhom odvolacom dôvode odvolateľky tvrdia, že Všeobecný súd nesprávne vyložil odôvodnenie Všeobecného súdu v jeho rozsudku vo veci T-143/06, MTZ Polyfilms/Rada Európskej únie.
            
         
      (1)  Nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (Ú. v. EÚ L 343, s. 51).